Í ofangreindum verkefnum hefur fyrirtækið séð að miklu leyti um mælingar sem varða framkvæmdirnar . Hnit hefur komið að gerð nokkurra jarðganga . Í Norðfjarðargöngum sáu starfsmenn Hnits um allt eftirlit verkkaupa . Hnit sá um gerð alútboðsgagna fyrir Hvalfjarðargöng á sínum tíma og hefur sinnt ýmsum viðhaldsverkefnum í þeim síðan þau voru opnuð . Einnig hefur Hnit komið að gerð jarðganga vegna virkjanaframkvæmda og gert nákvæmnismælingar m.a. í Vaðlaheiðargöngum og Hvalfjarðargöngum . Jafnframt hefur Hnit unnið við gerð verkhönnunarskýrslu fyrir Urriðafossvirkjun í Neðri Þjórsá ( 150 MW og 900 GWt / ári ) og við gerð forathugunarskýrslu fyrir virkjanakosti í Neðri Þjórsá .